Albert Wesker

Albert Wesker on kuvitteellinen hahmo Capcomin Resident Evil -pelisarjassa. Lukuisten pelien lisäksi Wesker esiintyy elokuvassa Resident Evil: Tuho Jason O’Maran näyttelemänä sekä Resident Evil: Afterlifessa ja Resident Evil: Retributionissa Shawn Robertsin näyttelemänä. Vuoden 2022 Resident Evil -televisiosarjassa hahmoa esittää Lance Reddick.

Wesker on ollut pelattavana Resident Evil Code: Veronican minipelissä Battlegame, Resident Evil 4:n ja Resident Evil 5:n minipelissä The Mercenaries, Resident Evil: The Umbrella Chroniclesissa sekä Resident Evil: The Mercenaries 3D:ssä. Hänellä voi pelata myös pelissä Marvel vs. Capcom 3: Fate of Two Worlds Resident Evil -hahmojen Chris Redfield ja Jill Valentine ohella.

 Pelit 

Ensimmäisessä Resident Evil -pelissä ja sen uudemmassa versiossa Albert Wesker on Umbrella-yhtiölle toimiva kaksoisagentti, jonka tehtävänä on käyttää Raccoon Cityn erikoisyksikkö S.T.A.R.S:ia testikappaleena virukselle altistuneita mutantteja vastaan. S.T.A.R.S:in komentajana hän johdattaa ryhmän Arklayvuorilla sijaitsevaan kartanoon, jossa useimmat jäsenistä joutuvat zombien ja muiden hirviöiden tappamaksi. Chris Redfield ja Jill Valentine saavat tietää totuuden Weskeristä, ennen kuin tämän vapauttama bioase Tyrant tappaa Weskerin. Suunnitelmansa mukaisesti Wesker ei kuitenkaan kuole, sillä hän oli pistänyt itseensä tohtori William Birkinin kehittämää virusta, mikä ”uudistaa” hänet tekemällä hänestä vahvemman ja nopeamman.

Resident Evil Code: Veronicassa entistä vahvempi Wesker työskentelee tuntemattomassa organisaatiossa tehtävänään noutaa näyte T-Veronica-viruksesta Rockfort-saarelta. Hän saa näytteen haltuunsa Antarktiksella, mutta ei kykene tappamaan Chrisiä.

Resident Evil Zerossa Wesker esiintyy välivideoissa William Birkinin kanssa.

Resident Evil 4:ssä Weskerin voi nähdä antamassa käskyjä agentilleen Ada Wongille Assignment Ada -minipelissä ja Separate Ways -skenaariossa. Wesker on pelattavana hahmona The Mercenaries -minipelissä.

Resident Evil: The Umbrella Chroniclesissa Weskerin pelattavat skenaariot kertovat, mitä hän teki Resident Evil Code: Veronican ja Resident Evil 4:n välisenä aikana ja miksi hän tappoi Umbrellalle työskentelevän Sergei Vladimirin.

Resident Evil 5:ssä Wesker tekee yhteistyötä Tricell-yhtiön omistajan Excella Gionnen kanssa ja kehittää Uroboros-virusta, jonka hän aikoo laukaista joka puolelle maapalloa aiheuttaakseen globaalin kaaoksen. Chris Redfield ja hänen partnerinsa Sheva Alomar estävät maailmanlaajuisen virustartunnan tuhoamalla Weskerin lopullisesti. Wesker on pelattavana hahmona The Mercenaries -minipelissä.

 Näyttelijät 

Elokuvat Vuosi Nimi Ääninäyttelijä 1996  Resident Evil  Pablo Kuntz 2000  Resident Evil: Code: Veronica  Richard Waugh 2002  Resident Evil  Peter Jessop 2003  Resident Evil Zero Richard Waugh 2005  Resident Evil 4  2007  Resident Evil: The Umbrella Chronicles D. C. Douglas2009  Resident Evil 5   Resident Evil: The Darkside Chronicles  2011  The Mercenaries 3D   Marvel vs. Capcom 3: Fate of Two World   Ultimate Marvel vs. Capcom 3  2015  Resident Evil: Revelations 2   2016  Umbrella Corps   2021  Dead by Daylight  Connor Fogarty 2023  Resident Evil 4  Craig Burnatowski 
Elokuva ja televisiosarja Vuosi  Nimi Näyttelijä 2007  Resident Evil: Tuho  Jason O’Mara 2010  Resident Evil: Afterlife Shawn Roberts 2012  Resident Evil: Retribution   2016  Resident Evil: The Final Chapter   2021  Resident Evil: Welcome to Raccoon City  Tom Hopper  2022  Resident Evil (televisiosarja)  Lance Reddick 

 Lähteet 

 Aiheesta muualla 
Resident Evil Wiki

Luokka:Resident Evil -pelien henkilöhahmot
Luokka:Kuvitteelliset poliisit
Luokka:Kuvitteelliset joukkomurhaajat
Luokka:Kuvitteelliset psykopaatit
Luokka:Kuvitteelliset terroristit
Luokka:Superroistot
Luokka:Videopelien loppuvastukset
Luokka:Kuvitteelliset kamppailulajien harrastajat